X'Għandek Tkun Taf Jekk Qed Titħajjar Iżżur Il-Monti F'Marsaxlokk
Issa li reġa' beda l-bejgħ mill-monti, ċertament li bosta nies qed jitħajjru jżuru dak ta' Marsaxlokk biex jixtru l-ħut. Fuq il-paġna uffiċjali tal-kunsill lokali ta' Marsaxlokk ttellgħu xi miżuri mportanti li wieħed għandu jżomm f'moħħu meta jixtri mill-monti. Fosthom hemm l-obbligu li jintlibes l-ilbies protettiv kif ukoll d-distanza soċjali. Dawn il-miżuri u restrizzjonijiet jinkludu: - Il-bejjiegħa jridu jilbsu maskra jew visor - Mhux aktar minn 6 persuni, inkluż il-bejjiegħ quddiem il-bankarella - Il-klijenti jridu jilbsu maskra u jżommu 2 metri distanza - Perspex li tifred bankarella minn oħra - Wara li jiġi rritornat oġġett, jiġi maħżun għal 72 siegħa qabel jerġa' jinbigħ - Hand Sanitizer għall-klijenti - Qabel jitqassmu l-prodotti, jintuża s-sanitizer - Tabella biex ma jintmissux il-prodotti